b'\n_START_ARTICLE_\nBratovska jesen\n_START_SECTION_\nVsebina\n_START_PARAGRAPH_\nPrvi del_NEWLINE_Domen se leta 1944 spominja preteklosti._NEWLINE_Pred vojno je bil sre\xc4\x8dno zaljubljen v Minko, s katero sta se skrivaj dobivala. Njuna zveza je vztrajala tudi, ko ga je pot ponesla v Celovec, da bi se izu\xc4\x8dil za vrtnarja. Leta 1938 so ga vpoklicali v Schuschniggovo zvezno vojsko. Na poti je razmi\xc5\xa1ljal o smrti svoje ljubljene, ki je umrla med selitvijo v bli\xc5\xbeino Celovca. Domna so mu\xc4\x8dile takratne razmere, najbolj preganjanje doma\xc4\x8dih, ki so jih Nemci izseljevali in pobijali. Pre\xc5\xa1el je med partizane in postal komandir \xc4\x8dete TV 32. _NEWLINE_Kon\xc4\x8da se z ne\xc4\x8dlove\xc5\xa1kim pobojem ve\xc4\x8d deset borcev njegove \xc4\x8dete, vklju\xc4\x8dno z Domnom._NEWLINE_Drugi del_NEWLINE_Leta 1944 se ranjeni Matev\xc5\xbe pono\xc4\x8di po snegu odplazi do doma svojih star\xc5\xa1ev in zbudi o\xc4\x8deta, da mu pomaga oskrbeti rano ter mu najti varno skrivali\xc5\xa1\xc4\x8de. Ko je Matev\xc5\xbe skrit in o\xc4\x8de Jo\xc5\xbeef nazaj doma, se oba za\xc4\x8dneta spominjati preteklosti._NEWLINE_O\xc4\x8de Jo\xc5\xbeef je pri trinajstih letih izgubil o\xc4\x8deta in za\xc4\x8del sam slu\xc5\xbeiti denar. V prvi svetovni vojni se je boril v Karpatih. Po vojni se je poro\xc4\x8dil z Len\xc4\x8dko, ki mu je rodila dva sinova. \xc5\xbdelela sta \xc5\xa1e h\xc4\x8derko, vendar se je njegova \xc5\xbeena po\xc5\xa1kodovala. Po tragi\xc4\x8dni Domnovi usodi sta bila star\xc5\xa1a vse bolj v skrbeh za Matev\xc5\xbea._NEWLINE_Matev\xc5\xbe je bil lep, mlad, navihan fant, drvar, ki je rad igral na harmoniko. Do u\xc5\xa1es je bil sre\xc4\x8dno zaljubljen v Lonko, s katero sta ohranila stike tudi med vojno._NEWLINE_Ko se zdani, Nemci so na snegu po krvavih sledeh najdejo skritega Matev\xc5\xbea in ga ustrelijo v tilnik.\n_START_SECTION_\nKritike\n_START_PARAGRAPH_\n"Zgodba je okvirno postavljena v \xc4\x8das zmagovite rasti nem\xc5\xa1kega nacizma, uboja avstrijskega predsednika Dollfu\xc3\x9fa, Hitlerjeve zasedbe Avstrije, kateri sledi nenasitni, krvi in oblasti \xc5\xbeeljni pohod nem\xc5\xa1kega nacizma, [\xe2\x80\xa6] [Roman je] najzgovornej\xc5\xa1i prikaz svojskega in kr\xc4\x8devitega boja koro\xc5\xa1kih Slovencev, da se ohranijo na svoji zemlji.[\xe2\x80\xa6]_NEWLINE_[P]oudarjajo\xc4\x8de izstopa pisateljevo globlje zanimanje za \xc4\x8dloveka. Pred nami se razgrinja po eni strani podoba dru\xc5\xbebenega polo\xc5\xbeaja koro\xc5\xa1kih Slovencev, ki skozi osvobodilni boj obetavno odkriva mo\xc5\xbenosti tistih brezimnih trpinov, ki v globinah koro\xc5\xa1kih gozdov in drugod ustvarjajo pogoje za socialno pravi\xc4\x8dnej\xc5\xa1i red. Hkrati pa bolj kot z epsko pripovedno \xc5\xa1iroko razprostrto eti\xc4\x8dno problematiko, zapletenost vzgibov, ki vodijo [\xe2\x80\xa6] do poglavitnih odlo\xc4\x8ditev [\xe2\x80\xa6]. Pripoved odkriva del trde zgodovine, ki izhaja skoraj iz biografske osnove, kot je bil svet, v katerem je potekalo \xc5\xbeivljenje mladega Polan\xc5\xa1ka [\xe2\x80\xa6]. Roman sodi med najtehtnej\xc5\xa1e dose\xc5\xbeke v razvoju in \xc5\xbeivljenju slovenske knji\xc5\xbeevnosti na Koro\xc5\xa1kem v Avstriji po drugi svetovni vojni, predstavlja pa tudi uspeh in obet v nadaljnjem literarnemu ustvarjanju Valentina Polan\xc5\xa1ka." (Cesar 1982: 274) _NEWLINE_"Velike_NEWLINE_sanje malega \xc4\x8dloveka" [...] Podobno_NEWLINE_tematiko zasledimo tudi v najnovej\xc5\xa1em romanu "Bratovska jesen", ki je bil objavljen v dveh_NEWLINE_delih leta 1981 oziroma 1982. V njem govori_NEWLINE_pisatelj o bratih, ki se kot partizana borita za_NEWLINE_svobodo svoje slovenske koro\xc5\xa1ke zemlje, a padeta_NEWLINE_na okupiranem obmo\xc4\x8dju, ne da bi do\xc4\x8dakala_NEWLINE_svobode."_NEWLINE_"Osrednji avtor literarnega pomnjenja partizanskega odpora je bil Valentin Polan\xc5\xa1ek [...], zlasti v romanih Kri\xc5\xbe s kri\xc5\xbei_NEWLINE_(1980), Bratovska jesen I\xe2\x80\x93II (1981, 1982) in Sla po svobodi (1985), s katerimi je na_NEWLINE_podlagi spominov, pri\xc4\x8devanj, resni\xc4\x8dnih dogodkov in oseb sku\xc5\xa1al ustvariti koro\xc5\xa1ko_NEWLINE_epopejo partizanskega odpora vzhodno od Celovca." (Leben in K\xc3\xb6stler 2005: 113)'